**Poziv autorima za dostavljanje radova**

Poštovane kolegice i kolege,

želimo vas obavijestiti da je poziv za prijem radova za 18. broj časopisa ***Educa* – časopisa za obrazovanje, nauku i kulturu** otvoren**.**

U časopisu se objavljuju naučni, stručni i pregledni radovi iz oblasti društvenih, humanističkih, prirodno-matematičkih nauka kao i radovi iz oblasti umjetnosti. Časopis je indeksiran u međunarodnoj bazi podataka Index copernicus i uvršten u listu indeksiranih časopisa EBSCO Publishing i COBBIS te Google Scholar bazu podataka. Izlazi jednom godišnje, a poziv za prijem radova je otvoren od 20. marta/ožujka do 31. maja/svibnja 2025. godine.

Radovi koji se šalju Uredništvu časopisa *Educa* trebaju biti u skladu sa propozicijama o sadržaju,
izgledu i kvaliteti koje je časopis propisao u Uputstvu za tehničku obradu rada, a koje možete pronaći na web stranici časopisa: <https://nf.unmo.ba/naucno-istrazivacki-rad/educa/>

Svi radovi koji ne zadovoljavaju kriterije tehničke obrade vraćaju se autoru/ima na ispravku
štamparskih grešaka ili drugih grafičkih nedostataka. Prilikom ispravljanja radova ne smiju se unositi promjene ili dopune teksta.

Nepoštovanje navedenih kriterija može da rezultira neprihvatanjem rada, traženjem da se rad
ponovo prilagodi ili kašnjenjem prilikom objavljivanja, stoga molimo autore da svoje radove pišu u skladu s navedenim preporukama

Molimo autore da radove dostave na **bosanskom, hrvatskom ili srpskom jeziku**, a nakon recenzije i eventualne korekcije rada na **profesionalnom engleskom jeziku**. Formular za prijavu rada, uputstvo za tehničku obradu rada i predložak za pisanje autori mogu pronaći na stranici: <https://nf.unmo.ba/naucno-istrazivacki-rad/educa/informacije-za-autore/>. Ukoliko jedna osoba predaje više radova, na jednom radu može biti prvi autor, a na drugom mora biti koautor.

Napominjemo da svi radovi prolaze dvostruku anonimnu recenziju te da recenzenti odlučuju o kategorizaciji rada.

Molimo vas da svoje radove dostavite na mail adresu educa@unmo.ba.

S poštovanjem,

Redakcija časopisa *Educa* – časopisa za obrazovanje, nauku i kulturu